b'\n_START_ARTICLE_\nHutula kan\n_START_PARAGRAPH_\nHutula (mongolsko \xd0\xa5\xd1\x83\xd1\x82\xd1\x83\xd0\xbb\xd0\xb0 \xd1\x85\xd0\xb0\xd0\xbd, Hutula han) je bil leta 1156\xe2\x80\x931160 (?) kan Hamag mongol  ulus \xe2\x80\x93 vseh Mongolov, *  ni znano, \xe2\x80\xa0 1171._NEWLINE_Hutula je bil sin Kabul kana. Po o\xc4\x8detovi smrti je oblast v Mongoliji prevzel Hutulov bratranec Ambagaj kan. Leta 1156 so Ambagaja ujeli Tatari in ga izro\xc4\x8dili dinastiji Jin, kjer so ga pribili na lesenega osla. Po njegovi smrti so Mongoli sklicali kurultaj, na katerem so za njegovega naslednika izvolili Hutulo._NEWLINE_Po prevzemu oblasti je s pomo\xc4\x8djo svojega brata Hadana sklenil ma\xc5\xa1\xc4\x8devati Ambagajevo smrt in napovedal vojno Tatarom. Kljub temu, da so se Mongoli trinajst krat spopadli s tatarskima poglavarjema  Kotonom in D\xc5\xbealibegom, jim ni uspelo dose\xc4\x8di odlo\xc4\x8dilne prednosti. Medtem je cesarstvo Jin sklenilo odpraviti vdore in plenjenje nomadov in leta 1161 poslalo v Mongolijo veliko vojsko. Jinsko-tatarska vojska je odlo\xc4\x8dilno premagala Mongole in razbila njihovo plemensko zvezo. Hutulov naslednik ni postal noben od treh njegovih sinov, ampak  D\xc5\xbeingiskan, sin Hutulovega ne\xc4\x8daka Jesugeja.'